Държавен вестник, бр. 16, 2024 г., стр. 55

БРОЙ  16	
Д Ъ Р Ж А В Е Н  В Е С Т Н И К 	
СТР.  55  
ЗАПОВЕД № РД-86 
от 26 януари 2024 г.
На основание чл. 12, ал. 6 във връзка с чл. 6, 
ал. 1, т. 1 и 2 от Закона за биологичното разно-
образие и т. 2 от Решение № 802 от 4.12.2007 г. 
на Министерския съвет (ДВ, бр. 107 от 2007 г.), 
изменено с решения на Министерския съвет 
№ 52 от 5.02.2008 г. (ДВ, бр. 14 от 2008 г.), № 615 
от 2.09.2020 г. (ДВ, бр. 79 от 2020 г.) и № 588 от 
6.08.2021 г. (ДВ, бр. 67 от 2021 г.), предвид Реше-
ние на Комисията 2009/91/ЕО от 12 декември 
2008 г. за приемане съгласно Директива 92/43/
ЕИО на Съвета на втори актуализиран списък на 
териториите от значение за Общността в Алпий-
ския биогеографски регион (нотифицирано под 
номер С (2008) 7973) и Решение за изпълнение 
(ЕС) 2023/243 на Комисията от 26 януари 2023 г. 
за приемане на шестнадесетата актуализация на 
списъка на териториите от значение за Общността 
в Алпийския биогеографски регион (нотифици-
рано под номер С (2023) 598) обявявам:
1. Защитена зона BG0000220 „Долна Места“ в 
землищата на с. Боголин, с. Вълкосел, с. Годеше-
во, с. Крибул, с. Слащен, община Сатовча, област 
Благоевград, с. Абланица, с. Беслен, с. Илинден, 
с. Петрелик, с. Садово, с. Теплен, гр. Хаджиди-
мово, община Хаджидимово, област Благоевград, 
с обща площ 95 856,122 дка.
2. Предмет на опазване в защитена зона 
BG0000220 „Долна Места“ са:
2.1. следните типове природни местообитания 
по чл. 6, ал. 1, т. 1 от Закона за биологичното 
разнообразие (ЗБР):
– 5210 Храсталаци с Juniperus spp.;
– 6210 Полуестествени сухи тревни и храсто-
ви съобщества върху варовик (Festuco-Brometalia) 
(*важни местообитания на орхидеи);
– 6220 * Псевдостепи с житни и едногодишни 
растения от клас Thero-Brachypodietea;
– 8210 Хазмофитна растителност по варовикови 
скални склонове;
– 8230 Силикатни скали с пионерна расти-
телност от съюзите Sedo-Scleranthion или Sedo 
albi-Veronicion dillenii;
– 8310 Неблагоустроени пещери;
– 9170 Дъбово-габърови гори от типа Galio-
Carpinetum;
– 91AA * Източни гори от космат дъб;
– 91E0 * Алувиални гори с Alnus glutinosa 
и Fraxinus excelsior (Alno-Pandion, Alnion incanae, 
Salicion albae);
– 91M0 Балкано-панонски церово-горунови 
гори;
– 9530 * Субсредиземноморски борови гори с 
ендемични подвидове черен бор;
2.2. местообитанията на следните видове по 
чл. 6, ал. 1, т. 2 от ЗБР:
2.2.1. бозайници – *Европейски вълк (Canis 
lupus), Пъстър пор (Vormela peregusna), Видра 
(Lutra lutra), Голям нощник (Myotis myotis), Дълго-
ух нощник (Myotis bechsteinii), Трицветен нощник 
(Myotis emarginatus), Голям подковонос (Rhinolophus 
ferrumequinum), Maлък подковонос (Rhinolophus 
hipposideros), Средиземноморски подковонос 
(Rhinolophus blasii), Южен подковонос (Rhinolophus 
euryale), Широкоух прилеп (Barbastella barbastellus);
2.2.2. земноводни и влечуги – Жълтокоремна 
бумка (Bombina variegata), Голям гребенест тритон 
(Triturus karelinii), Обикновена блатна костенурка 
(Emys orbicularis), Шипоопашата костенурка (Testudo 
hermanni), Шипобедрена костенурка (Testudo graeca);
2.2.3. риби – Обикновен щипок (Cobitis taenia), 
Балкански щипок (Sabanejewia aurata), Маришка 
мряна (Barbus cyclolepis), Европейска горчивка 
(Rhodeus amarus);
2.2.4. безгръбначни – Бръмбар рогач (Lucanus 
cervus), Обикновен сечко (Cerambyx cerdo), Буков 
сечко (Morimus funereus), *Алпийска розалия (Rosalia 
alpina), *Четириточкова меча пеперуда (Euplagia 
(Callimorpha) quadripunctaria).
3. Защитената зона по т. 1 се обявява с цел:
3.1. опазване и поддържане на типовете 
природни местообитания, посочени в т. 2.1, 
местообитанията на посочените в т. 2.2 видове, 
техните популации и разпространение в грани-
ците на зоната, за постигане и поддържане на 
благоприятното им природозащитно състояние 
в Алпийския биогеографски регион;
3.2. увеличаване на приноса на защитената 
зона по отношение на площта на природни мес-
тообитания с кодове 5210 и 6220 *;
3.3. подобряване на структурата и функциите 
на природни местообитания с кодове 5210, 6220 *,  
91AA *, 91E0 *, 91M0 и 9530 *;
3.4. подобряване на местообитанията на ви-
довете Южен подковонос (Rhinolophus euryale), 
Средиземноморски подковонос (Rhinolophus blasii) 
и Обикновена блатна костенурка (Emys orbicularis);
3.5. при необходимост подобряване на състо-
янието или възстановяване на типове природни 
местообитания, посочени в т. 2.1, местообитания 
на посочени в т. 2.2 видове и техни популации.
4. Целите на защитената зона по т. 3 се опре-
делят съобразно важността на защитената зона 
за постигане и поддържане на благоприятното 
природозащитно състояние на типовете природни 
местообитания и видовете по т. 2 в Алпийския 
биогеографски регион, както и за свързаността и 
целостта на мрежата от защитени зони в страна-
та, като част от Европейската екологична мрежа 
Натура 2000. Те определят и приоритетите при 
планиране и прилагане на мерки в защитената 
зона.
5. Приоритетни за опазване в защитената зона 
са типовете природни местообитания и видовете 
по т. 2, означени със знак (*) в приложения № 1 и 
№ 2 от ЗБР, както и тези, за които са определени 
цели за подобряване в т. 3.
6. Пълният опис на координатите на точ-
ките, определящи границата на защитена зона 
BG0000220 „Долна Места“, е посочен в приложе-
нието, неразделна част от настоящата заповед.
7. Стандартният формуляр с данни и оценки 
за защитената зона, както и картен материал 
с границите є, са налични и се съхраняват в 
Министерството на околната среда и водите, 
РИОСВ – Благоевград, РИОСВ – Смолян, и на 
интернет страницата на Информационната сис-
тема за защитените зони от екологичната мрежа 
Натура 2000.